พลเอกอาวุโส **โยฮันเนิส ฟรีดริช เลโอพอลด์ ฟ็อน เซคท์** (เยอรมัน: *Johannes Friedrich Leopold von Seeckt*) หรือนิยมเรียก **ฮันส์ ฟ็อน เซคท์** เป็นนายทหารชาวเยอรมันและเป็นเสนาธิการของจอมพลเอากุสท์ ฟ็อน มัคเค็นเซิน ถือเป็นบุคคลที่มีส่วนสำคัญในการวางแผนจนมัคเค็นเซินได้รับชัยชนะในต้นสงครามโลกครั้งที่หนึ่ง

เมื่อเยอรมนีแพ้สงครามโลกครั้งที่หนึ่ง เซคท์รู้สึกเดือดดาลมากต่อข้อบังคับในสนธิสัญญาแวร์ซาย ซึ่งห้ามเยอรมนีมีทหารบกเกินหนึ่งแสนนาย ห้ามมีอาวุธทันสมัย ห้ามมียานเกราะ ฯลฯ เขายังคัดค้านการที่เยอรมนีจะเข้าเป็นสมาชิกสันนิบาตชาติ ถึงแม้ว่าเซคท์จะไม่อยากให้สงครามอีก แต่เขาก็เชื่อว่าภาวะเช่นนี้ย่อมก่อให้เกิดสงครามอีกครั้งอย่างเลี่ยงไม่ได้ และทหารเยอรมันจำเป็นต้องมีความพร้อมสรรพเพื่อสู้ศึกครั้งต่อไป ไม่งั้นเยอรมนีก็ต้องอยู่รอดบนความเมตตาของเพื่อนบ้านเท่านั้น บันทึกของเซคท์ระบุว่า *"การศึกษาประวัติศาสตร์มามันขัดขวางไม่ให้ฉันมองเห็นความคิดเรื่องสันติภาพถาวรเป็นอะไรอื่นไปได้นอกจากความฝัน"*

นายพลเซคท์ดำรงตำแหน่งเสนาธิการไรชส์แวร์ระหว่างปี 1919 ถึง 1920 และเป็นอธิบดีกรมทหารบก (*Chef der Heeresleitung*) ตั้งแต่ปี 1920 ในช่วงที่เขานำกองทัพบกนี้เอง เซคท์ต้องทำทุกวิถีทางไม่ให้กองทัพอ่อนแอลง เขาจึงปฏิรูปกองทัพบก คอยปลูกฝังคติทหาร ฝึกฝน วางกลยุทธ์ และจัดระเบียบบริหารกองทัพ เขาได้รับยศพลเอกอาวุโสในวันแรกของปี 1926 และในเดือนตุลาคมปีเดียวกันก็ถูกรัฐบาลบีบบังคับให้ลาออก ยามที่เขาลาออกไรชส์แวร์ก็อยู่ในระดับพร้อมรบ ทฤษฎีและวีธีรบอันชาญฉลาดที่เขาสร้างไว้เป็นต้นทุน ถูกกองทัพเยอรมันนำไปปฏิบัติในช่วงต้นสงครามโลกครั้งที่สอง

จารึกหน้าสุสานของนายพลเซคท์ อันประกอบไปด้วยตรากองทัพแวร์มัคท์รวมกับตราพรรคก๊กมินตั๋งแห่งสาธารณรัฐจีน
นายพลเซคท์ดำรงตำแหน่งสมาชิกสภาไรชส์ทาคระหว่างปี 1930 ถึง 1932 จากนั้นในปี 1933 เขาเดินทางไปยังประเทศจีนเพื่อเป็นผู้บัญชาการทหารเยอรมันประจำจีน ขณะนั้นความสัมพันธ์จีน-เยอรมันอยู่ในภาวะย่ำแย่ จากการที่ทหารเยอรมันมีชอบวางก้ามต่อคนจีน จีนคิดจะไล่เยอรมันออกไปและนำฝรั่งเศสเข้ามาแทน นายพลเซคท์สั่งทหารเยอรมันให้ประพฤติต่อชาวจีนด้วยความเคารพและเริ่มแสดงความอ่อนน้อมต่อจีน ด้วยเหตุนี้ นายพลเซคท์จึงรักษาจุดยืนของเยอรมันในแผ่นดินจีนไว้ได้ เซคท์ได้เป็นที่ปรึกษาทางทหารให้แก่เจียง ไคเชก ในสงครามต่อต้านจีนคอมมิวนิสต์ เขาได้รับผิดชอบในการประดิษฐ์แผนค่ายวงล้อม ซึ่งทำให้ได้รับชัยชนะเหนือกองทัพจีนคอมมิวนิสต์ และบีบให้เหมา เจ๋อตง ต้องถอยร่นกว่า 9,000 กิโลเมตรที่เรียกว่า "ฉางเจิง"

อ้างอิง
-------

1. ↑  Wheeler-Bennett 2005, pp. 133–138. sfn error: no target: CITEREFWheeler-Bennett2005 (help)
2. ↑  Wette 2006, p. 144. sfn error: no target: CITEREFWette2006 (help)
3. ↑  Corum 1992, p. 79. sfn error: no target: CITEREFCorum1992 (help)
4. ↑  *Heeresdienstvorschrift 487: Fuhrung und Gefecht der verbundenen Waffen* (Berlin, Germany: Verlag Offene Worte, 1921, 1923).
5. ↑  Murray 2000, p. 22. sfn error: no target: CITEREFMurray2000 (help)
6. 1 2 3 4  Liang, Hsi-Huey "China, the Sino-Japanese Conflict and the Munich Crisis" pages 342-369 from *The Munich Crisis* edited by Erik Goldstein and Igor Lukes, Frank Cass: London, 1999 page 346.

| ก่อนหน้า |  | ฮันส์ ฟ็อน เซคท์ |  | ถัดไป |
| --- | --- | --- | --- | --- |
| **พลโท วิลเฮ็ล์ม เกรอเนอร์** |  | **หัวหน้าคณะเสนาธิการใหญ่** (7 กรกฎาคม 1919 – 15 กรกฎาคม 1919) |  | **ไม่มี; ยุบเลิกตำแหน่ง** |
| **พลตรี วัลเทอร์ ไรน์ฮาร์ท** |  | **อธิบดีกรมทหารบก** (26 มีนาคม 1920 – 9 ตุลาคม 1926) |  | **พลเอกอาวุโส วิลเฮ็ล์ม ไฮเออ** |

| * ด
* ค
* ก
หัวหน้าคณะเสนาธิการใหญ่จักรวรรดิเยอรมัน |
| --- |
| 
* เฮ็ลมูท ฟ็อน ม็อลท์เคอ คนใหญ่
* อัลเฟรท ฟ็อน วัลเดอร์เซ
* อัลเฟรท ฟ็อน ชลีเฟิน
* เฮ็ลมูท ฟ็อน ม็อลท์เคอ คนเล็ก
* เอริช ฟ็อน ฟัลเคินไฮน์
* เพาล์ ฟ็อน ฮินเดินบวร์ค
* วิลเฮ็ล์ม เกรอเนอร์
* ฮันส์ ฟ็อน เซคท์

 |

| * ด
* ค
* ก
อธิบดีกรมทหารบกเยอรมัน |
| --- |
| 
* วัลเทอร์ ไรน์ฮาร์ท (1919–20)
* ฮันส์ ฟ็อน เซคท์ (1920–26)
* วิลเฮ็ล์ม ไฮเออ (1926–30)
* ควร์ท ฟ็อน ฮัมเมอร์ชไตน์-แอคูออร์ท (1930–33)
* แวร์เนอร์ ฟ็อน ฟริทช์ (1933–35)

 | ธงอธิบดีกรมทหารบก (1927) |